Otvaram 14. sjednicu Doma naroda Parlamentarne skupštine Bosne i Hercegovine. Na današnjoj 14. sjednici Doma naroda Parlamentarne skupštine BiH prisustvuje 14 delegata, od toga četiri iz reda bošnjačkog, pet iz reda hrvatskog i pet iz reda srpskog naroda. Nije prisutan gospodin Hilmo Neimarlija, koji je pravdao odsustvo jer je opravdano spriječen da prisustvuje sjednici. Za današnju 14. sjednicu predlažem sljedeći 1. Odgovori na delegatska pitanja i delegatska pitanja; 2. Usvajanje zapisnika sa nastavka 11., 12. i 13. sjednice Doma naroda; 3. Prijedlog zakona o nezavisnim i nadzornim tijelima policijske strukture BiH, sa Izvještajem Zajedničke komisije za odbranu i sigurnost; 4. Prijedlog zakona o Direkciji za koordinaciju policijskih tijela i o agencijama za podršku policijskoj strukturi BiH, sa Izvještajem Zajedničke komisije za odbranu i sigurnost. Ovo je usaglašeni dnevni red Kolegija Doma naroda. Da li se ko javlja za riječ? Ako se niko ne javlja, konstatujem da smo usvojili predloženi dnevni red koji je usaglašen na Kolegiju. I, prelazimo na prvu tačku dnevnog reda Ad.1. Odgovori na delegatska pitanja i delegatska pitanja
nije uključen mikrofon ...hvala lijepa.
Dobro, hvala. Gospodin Zoran Koprivica?
/nije uključen mikrofon/
Hvala lijepo. Gospodin Hazim Rančić.
Hvala lijepo. Poštovni predsjedavajući, uvažene dame i gospodo, ja sam djelomično zadovoljan odgovorom, kad su u pitanju aktivnosti državnih organa na zaprečavanju granice između BiH i Hrvatske, dakle na aktivnosti koje državni organi poduzimaju na zaprečavanju svih onih mjesta koja su pogodna za ilegalni prelazak granice, šverc ljudi, roba itd. i ostalih, i provođenje ostalih nedozvoljenih i nezakonitih radnji. Kada je u pitanju dio odgovora koje radnje i mjere poduzimaju isti, dakle državni organi u odnosu na granicu između BiH i Srbije kao i na granicu između BiH i Crne Gore, nisam zadovoljan jer oni samo konstatiraju da nije potpisan ugovor o granici sa te dvije naše susjedne zemlje, iz čega proizilazi da su oni u nemogućnosti da bilo šta poduzmu, obzirom da nema ugovora o granici pa, zaboga, recimo, Granična policija i ostali državni organi ne mogu ili ne bi trebali ništa raditi iz domena svoje nadležnosti. Dakle, ja bih produžio i nastavio pitanje, i to u dva segmenta. Insistirao bih, a to je: 3 Koje aktivnosti Vijeće ministara poduzima na zaključivanju 'Ugovora o granici' sa susjednim zemljama Srbijom i Crnom Gorom? Kkoje aktivnosti poduzima Granična policija i ostali nadležni organi na zaprečavanju ovih mjesta? Jer, kada bismo poštivali njihovu logiku, onda oni kao državni organ, obzirom da nije, po njima, potpisan ugovor o granici, a granica se zna, međunarodno priznanje itd. itd., onda ti organi ne bi trebali biti ni raspoređeni duž granica sa Srbijom i Crnom Gorom, a znamo da nije tako. Dakle, ja insistiram na dopuni ovog odgovora na ovakav način kako sam ovo govorio. Hvala lijepo.
Dobro. Možemo onda kanstatovati da je gospodin Rančić djelimično zadovoljan i da insistira na odgovoru kada su u pitanju ove dvije države, Srbija i Crna Gora, u smislu šta se čini u pravcu zaprečavanja ilegalnih graničnih prelaza i drugo pitanje: dokle se stiglo sa aktivnostima na potpisivanju ugovora o granicama sa Srbijom i Crnom Gorom, to smo već prešli u ovoj drugi dio tačke dnevnog reda. Ima li novih delegatskih pitanja? Adem Ibrahimpašić, pa onda evo Zoran Koprivica.
Evo, ja samo da podsjetim, već nekoliko puta ja postavljam jedno te isto pitanje. Zadnji put je to bilo 25. Pitanje je bilo: Kad će se vratiti u proceduru prijedlozi izmjena zakona o carinskoj tarifi i akcizi, jer su vezani? Tad nam je zamjenik ministra za financije usmeno kazao da će to biti za sedam dana. Od tada je prošlo 25 dana, još uvijek od toga nema ništa. Neka neko ko je mjerodavan, je li to Uprava za indirektno oporezivanje, tamo to ... sve zakuje i evo, zakon je u proceduri od novembra mjeseca. Dakle, tad sam ja dao amandmane u novembru mjesecu. Hvala.
Dobro. Zoran Koprivica. Izvolite. 4
Poštovani gospodine predsjedavajući, poštovane kolege, ja imam tri pitanja. Prvo pitanje je odnosi se na Ured za veterinarstvo BiH, te nadležno ministarstvo Savjeta ministara BiH. Pitanje glasi: Šta se preduzimalo na nivou države i Ureda za veterinarstvo BiH po pitanju sprečavanja epidemije bruceloze, jer je evidentno da ova epidemija sve više uzima maha, da se svakodnevno otkrivaju nova žarišta. Postoji li državna strategija za borbu protiv bruceloze, te da li BiH u ovom trenutku ima potencijale neophodne za spas poljoprivrede i sela pred ovom velikom prijetnjom sa nesagledivim posljedicama? Drugo pitanje, odnosi se na Zajednički kolegij oba doma Parlamentarne skupštine: Sredinom prošle godine, 2007. godine, jedan od zaključaka plenarne sjedice Parlamentarne skupštine bio je da se u skoro vrijeme održi jedna posebna sjednica oba doma Parlamenta sa predstavnicima medija u BiH i po pitanju stanja u oblasti informisanja javnosti, slobode štampe, slobode nepristupa informacijama, zlupotrebi slobode štampe i izvještavanja i drugim aktuelnim pitanjima iz ove oblasti. Tu su, prije svega, poštovanje etičkog kodeksa izvještavanja, objektivnog izvještavanja javnosti o aktuelnim pitanjima, te pitanjima odgovornosti političara i novinara za objektivno informisanje javnosti, opšte stanje u oblasti informisanja, te krajnje nekorektno i u nekim slučajevima bezobzirno izvještavanje javnosti od strane pojedinih elektronskih i pisanih medija. U cilju davanja doprinosa prevazilaženja sadašnjeg haosa u ovoj oblasti, predlažem da se zaključak o održavanju pomenute plenarne sjednice što prije ispoštuje, a da se na istu pozovu predstavnici svih vodećih medija u BiH te predstavnici međunarodnih institucija, akreditovanih u BiH kao i predstavnici entitetskih ministarstava. Opšti utisak je da je postojeće stanje u oblasti informisanja jako loše te da isto u znatnoj mjeri komplikuje sveukupno stanje u BiH. Jedan ovakav skup sigurno bi pokrenuo mnoga otvorena pitanja, te pokazao načine i puteve prevazilaženja sveopšteg haosa u BiH, kada je riječ o ovom pitanju. Cilj nam je zajednički: uspostavljanje efikasnog, objektivnog, pravednog i transparentnog sistema informisanja u službi sveopšteg boljitka i ubrzanog puta BiH ka evropskim integracijama. Pri tome predlažem i alternativnu varijantu: održavanja ovakvog jednog skupa u organizaciji OSC-a. I treće, pitanje, odnosi se na Vijeće ministara: Predlažem da Savjet ministara putem Ministarstva za ekonomske odnose u saradnji sa Agencijom za unapređenje izvoza iz BiH, te Agencijom za zaštitu bilja BiH hitno 5 organizuje sastanak sa entitetskim ministarstvima poljoprivrede na temu organizovanog uzgoja ljekovitog bilja na 30-tak lokacija u BiH gdje za to postoje najbolji prirodni uslovi, te da se sredstva za ovu investiciju obezbijede putem povoljnih kredita EU odmah nakon potpisivanja Sporazuma o stabilizaciji pridruživanja sa EU. Takođe, predlažem da se putem ove agencije obezbijedi, jedne i druge, obezbijedi organizovan otkup i plasman svih proizvoda proizvedenih količina ljekobilja na tržište EU, znači putem Agencije za unapređenje izvoza iz BiH te Agencije za zaštitu bilja BiH. Imam u pisanom obliku, pa.
Dobro. Hvala lijepo. Ja bih zamolio stvarno da ova pitanja budu dostavljena u pismenoj formi, kako bi mogli ... proslijediti. Slobodan Šaraba. Izvolite.
Zahvaljujem, gospodine predsjedavajući. Ja ću postaviti jedno kratko pitanje, a ono glasi: Kada će Savjet ministara razmatrati Izvještaj o radu Komisije za granice i kada će isti dostaviti Parlamentu BiH? U javnosti se u zadnje vrijeme veoma puno govori o radu ove komisije. Ono što sam ja mogao da čujem je dosta negativnosti o njenom radu i dosta primjedbi na njen rad i na sve ono što ona obavlja u zadnje vrijeme. Zato smatram da bi bilo veoma dobro da se isti Izvještaj razmotri što prije na Savjetu ministara i dostavi ovome parlamentu. Hvala.
Dobro, hvala lijepo. Također i ovo će doći u pismenoj formi. Da li još ko ima delegatskih pitanja? Ako nema, konstatujem da smo završili prvu tačku dnevnog reda, odgovori na delegatska pitanja i delegatska pitanja. Prelazimo na drugu tačku dnevnog reda: Ad.2. Usvajanje zapisnika sa nastavka 11., 12. i 13. sjednice Doma naroda 6 Idemo po redu. Prvo, Zapisnik sa 11. sjednice i Zapisnik sa 12. sjednice, obzirom da je to na jednom aktu. Da li ima primjedbi na ovaj zapisnik? Ako nema, možemo li usvojiti? Ko je „za“? „Protiv“? „Suzdržan“? Nema. Konstatujem da smo jednoglasno usvojili Zapisnik sa nastavka 11. i Zapisnik sa 12. sjednice Doma naroda. Potom prelazimo na Zapisnik sa 13. sjednice Doma naroda. Otvaram raspravu. Da li ima primjedbi na predloženi zapisnik? Ako nema, možemo li glasati? Ko je „za“? Ima li ko „protiv“? „Suzdržan“? Nema. Konstatujem da smo jednoglasno usvojili oba ova zapisnika. I, prelazimo sada na treću tačku dnevnog reda, to je: Ad.3. Prijedlog zakona o nezavisnim i nadzornim tijelima policijske strukture BiH, sa Izvještajem Zajedničke komisije za odbranu i sigurnost (drugo čitanje)
Najvjerovatnije u 16,30.
Do 16,30. Evo ovako. Hvala lijepo. Sjednica je završena u 16,10 sati.